《东禅寺席上次韵送张白斋》
明代·黄衷

野寺逢僧问远征，彤幨摇动若为情。蓼花秋老君何去，凤鸟时为道可行。

南郡图书当吏最，西山琴鹤况官清。还知入郭迟迟思，惟爱寒蝉近晚声。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。